March | 2008 | pitkos
Monthly Archives: March 2008	March 15, 2008 · 7:34 am	You fool. You fool. You FREAKING fool!!!!!	Alhoewel my week aansienlik beter geraak het in vergelyking met laas week hierdie tyd, was dit short-lived…
March 8, 2008 · 9:02 am	Blog for sale	Daar is soveel wat in my kop aangaan op die oomblik. Ek’s nie seker of ek dit hier wil (moet) sit nie. Daai down gevoel. Ek haat dit. Alles is eintlik so perfek maar ek kan nie daai gevoel afskud nie. Ek mis niemand wie ek nie ken nie. Dis nie die weer nie. Dis definitief nie meer die toestand van die land nie – daaroor praat ek genoeg! Nou wat de hel? Ag ek weet seker wat dit is. Maar ek’s nie lus vir hierdie gevoel nie. Wens ek kan dit net afskryf. Laat gaan. Laat regkom. Sonder dat dit my consume. Die vet weet. Ek’s nie lus hiervoor nie. Gisteraand se 4 ure se slaap het seker bygedra hiertoe. Laat my eerder sonder kos gaan as sonder slaap. Pure torture. A slow Chinese torture method especially for me.
Is daar pille vir hierdie gevoel? Ek like nie pille nie. Ek wil praat met niemand. Wil niemand sien nie. Wil niks doen nie. Wil potte maak in fact. Of ‘n boks sak slaan. Of ietsie maak met hout. Miskien ‘n ou man se gesig uitkerf. Ek wil nie eers eintlik hier skryf nie. Of miskien moet ek hierdie plek toemaak. BLOG FOR SALE. 1 x Used blog for sale. Excellent condition. Needs a bit of TLC. It comes with a bit of personality but you can take that away. Like an old beautiful house on a big stand that is needed for development. Just knock down the big beautiful house. And build your development.
Laat ek eerder afsluit. Voor ek hierdie ou huis platslaan.
March 2, 2008 · 1:11 pm	The hills are alive, with the sound of music, Laalala….	Laas week toe ek in die verkeer sit (:-|) toe speel daar ‘n liedjie op die radio wat my jaaaare terug gevat het! Ek sal nou by daai storie kom. Toe besef ek hoe ‘n ongelooflike rol musiek in ons lewens speel?! Ek kan elke tyd in my lewe onthou en vereenselwig deur musiek van daai tyd. Daar is party liedjies wat ek hoor wat my so meevoer dat ek niks en niemand om my hoor nie. En daar is min dinge in die lewe wat my kan laat “switch off”. Maar as musiek speel en dit vat aan my, verloor ek myself geheel en al.
Die song wat die ander dag gespeel het in die kar was I just died in your arms tonight – ek weetie wie die kunstenaar is nie – help bietjie? Elkgeval. Ek was seker 5 of 6 jaar oud. My ma en pa was deel van ‘n organisasie genaamd Round Table. Dit was ‘n liefdadigheids organisasie waar al die maatjies se ouers gesing en gedans het!! En een keer ‘n jaar het hulle konsert gehou vir die publiek en so geld ingesamel. Dit was by ver die mees “memorable” tyd van my lewe. Hulle het ook elke nou en dan weggegaan saam met Round Table – vir so ‘n week dink ek. Dis waar die liedjie inkom….Oppad lughawe toe in die kar, het daai liedjie gespeel. Ek onthou ek het op die sitplek in die kombi gele (daai tyd hoef die kinders nie altyd gebuckle gewees het nie) en ek het gehuil en gehuil omdat ma en pa weggaan. Ek het nie besef hoe lank is ‘n week nie. Net dat ons oppad is lughawe toe en hulle gaan weg en ons moet by my oom-hulle gaan bly. Daar was ‘n ander song ook wat in die kar gespeel het. That’s all I ask of you – Cliff Richard en Sarah Brightman??? (help weer bietjie..). Nou daai song kan ek nie eers vandag luister nie! Ek voel daai kinderlike hartseer so “vividly”. Ek voel hoe seer is my hart dat ma en pa weggaan. Ai, my hart kry sommer regtig seer as ek daai songs hoor! En tot vandag as daai liedjies speel, dan raak ek sommer stil en kry ‘n knop in my keel.
Daar is ‘n paar liedjies wat my gevoelens so ophelder om net aan hulle te dink. Een van hulle is Apologise (Timbaland ft One Republic). Dis ‘n liedjie waaroor ek absoluut mal is en my sus het die hele Timbaland, One Republic, Justin Timberlake debakel aan my probeer verduidelik die aand van my 30ste!! In hindsight was dit eintlik skreeusnaaks want dit was redelik laaaaat in die partytjie in en my brein het nie meer lekker gekonsentreer nie en ek kon nie agter die kap van die byl kom oor die swart Timbaland en die wit Timberlake en die wit One Republic en dat Timberlake ABSOLUUT NIKS met die song te doen gehad het nie!!! Hahaha, dit was crazy. En dis die song. Wanneer ek kom hoor dink ek aan daai aand. Funny, daai gevoel…..Pulp se Common People is ook een van hulle.
Onthou julle 24/7??? Ek was in St8 en in Umhlanga op vakansie. Ek was vreeslik verlief op hierdie “prospective” kerel en het my beste flikkers vir hom gegooi in ‘n klub. All that she wants, Slave to the music – ons het heelaand op hierdie musiek gedans! In dieselfde tyd was daar musiek van Deep Forest, Sinead O’ Connor, Pink Floyd.
U2 Mysterious Ways. Martika & Prince se Love thy will be done. My suster het “tape singles” uit Amerika gebring met hierdie songs op. Ek het hulle suutjies “geleen”. Die jaar was 1992. Ek onthou ek sit in my kamer met my tape recorder en speel daai kassette oor en oor en oor!!! Ek onthou hoe haar bagasie geruik het toe sy haar tasse uitgepak het. Al die goodies wat sy vir my gebring het. Reese’s peanut butter cups. ‘n NY hoedjie (grrrr, wat pa op die viswater verloor het…..), ‘n silwer ringetjie wat ek nog steeds het met twee handjies wat mekaar vashou…….ai.
In the living years. Toe ek klein was het my pa eendag vir my gese daai liedjie is een van sy gunsteling liedjies. Dit het vasgesteek in my kop. Weer een van daai gevalle waar ek nie daai song kan luister sonder om die knop te sluk nie. In fact, ek moes al die radio kanaal verander in die kar! Belaglik hierdie emosies ne?
Keane – Everybody’s changing…As my sus hierdie post lees dan weet ek sy tjank sommer al klaar!!! Dis nou die een wat in hulle karavaan oor die States toer….daai liedjie het uitgekom net voor hulle die eerste keer UK toe gegaan het. Ons was albei mal oor hom. Dis nogal histeries as mens dit eerstehands aanskou (haar man en myne dink dis vreeslik snaaks). As hulle hier kuier (soos in ons sit almal om die braai en hulle is HIER, by ons) en daai song kom op, begin die twee van ons sommer spontaan huil! Ek lag my dood! Ons dink aan die tye wanneer ons albei mekaar mis en dan huil ons sommer byvoorbaat vir die toekoms!! Hahaha 🙂
Roxette vat my terug na St 4/5. Ek onthou die sokkies waarheen ons was by die skool. Daar was ‘n outjie met wie ek gekys wou wees. Ek onthou hy’t ‘n partytjie by sy huis gehad – ‘n swem partytjie – en die hele Roxette tape het gespeel. Daar was ‘n ander girl wat mooier en maerder as ek was en hy’t meer in haar belang gestel….needless to say, IS ROXETTE NIE MY GUNSTELING MUSIEK NIE!!! Gmpf.
So kan ek aangaan. Elke aspek in my lewe is ge”tie” met ‘n liedjie. Sias Reynecke, Neil Diamond, Billy Idol, Bruce Springsteen, AHA (ooooh ons het gevrek oor Morten Harket!!!!), Bonnie Tyler, Steve Hofmeyr, Anton Goosen, David Kramer….die lys is eindeloos. Maar dis ongelooflike herinneringe! Wat meer ongelooflik is, is hoe ek getransform word wanneer ek hierdie musiek hoor. Hoe alles ‘n betekenis het in my lewe. Hoe ek alles net kan herroep wanneer ek die musiek hoor. En saam met die musiek ruik ek daai dag. Die reen, die tasse, die persentjies, iemand se parfuum, kospotte, swembad, son, restaurant. Sorry ek gaan so aan hieroor maar ek dink dis unbelievable! The magic of music.